Freddie Mercury

Roedd Freddie Mercury yn gerddor Prydeinig a anwyd yn Sansibar. Mae'n fwyaf adnabyddus fel prif leisydd a chyd-sefydlwr y band roc Queen. Roedd yn enwog am ei allu lleisiol, ei garisma a'i berfformiadau byw. Fel cyfansoddwr, cyfansoddodd nifer o ganeuon o fu'n lwyddiannau rhyngwladol gan gynnwys "Bohemian Rhapsody", "Killer Queen", "Somebody to Love", "Don't Stop Me Now", "We Are the Champions" a "Crazy Little Thing Called Love". Yn ogystal â'i waith gyda Queen, cafodd yrfa unigol gyda pheth llwyddiant ac yn achlysurol gweithiodd fel cynhyrchydd a cherddor gwâdd i artistiaid eraill. Cyfeiriwyd at Mercury, a oedd o dras Indiaidd Parsî ac a fagwyd yn yr India, fel "seren roc Asiaidd gyntaf Prydain." Bu farw o bronchopneumonia a achoswyd gan AIDS ar 24 Tachwedd 1991, diwrnod yn unig ar ôl iddo gydnabod yn gyhoeddus fod ganddo'r clefyd. Yn 2006, enwodd Times Asia fel un o arwyr mwyaf dylanwadol Asia yn y 60 mlynedd diwethaf. Fodd bynnag, fe'i beirniadwyd ef am gadw ei dras ethnig, ynghyd â'i rywioldeb a'i statws HIV, yn gyfrinach o'r cyhoedd.